Riedhausen
Riadhausa (dt. Riedhausen) isch a Gmoid im Nordweschta vom Landkreis Raveschburg in Bade-Wirttaberg. D Gmoid hot  Eiwohner (Stand: ) und isch seit anno 1972 Mitgliad im Gemeindeverwaltungsverband Altshausen wo dr Sitz z'Altshausen hot.

Geografi 
D Gmarkong setzt sich zamme ous 73,6 % Landwirtschaftsfleche, 18,3 % Wald, 6,7 % Sidlongsfleche ond 1,4 % sunschtiger Fleche.

Gmoindsgliaderung 
D Nochbergmoinde von Riadhausa sind im Uhrzoigersinn, wenn mer im Norde afangt: Kenigseggwald, Waldhausa, Guggahausa und Wilhälmsdorf im Landkrois Raveschburg sowie Oschdrach im Landkreis Sigmaringen.

Gschicht

Friener war des so 
Riadhausa isch s erschte mol anno 1083 erwähnt worre - sogar urkundlich. Vo 1179 bis 1380 hots au nochweislich e sognanntes Minischterialegschlecht, d Herre vo Riadhausa, als Ortsadel gäba. 1179 isch nämlich dr Berthold von Riedhausen als Zeige fier den Welfa Welf VI. und au no fier de Herzog vo Schwoba, dr Staufer Friedrich V., innere Urkunde erwähnt.

D Eiwohnerentwicklung 
Mit eme Durchschnittsalter von 36,5 (Sechsedreißgehalb) Johr isch Riedhausen 2011 dia jingscht Gmoid z ganz Bade-Wirttaberg gwäsa. 2019 ischs Dörfle erneit mit eme Durchschnittsalter vo 38,3 (achdedreißg komma drei) Johr ganz vorne debei gwäsa.

Religion 
D Gmoid isch de Sitz vo de katholische Pfarrei St. Michael, wo zum Dekanat Saulgau gheert.

Dia evangelische Chrischta in dr Gmoid gheeret zur Kirchegmoid Altschhausa im Kirchabezirk Biberach.

Verwaltong 
Riadhausa hot sich mit de Gmoinde Altschhausa, Bõms, Äbaweiler, Äbarschbach-Muesbach, Oichschdäga, Floeschwãnga, Guggahausa, Hosskirch, Kenigseggwald ond Waldhausa zum Gmoindeverwaltungsverband Altschhausa mit Sitz z 'Altschhausa zsammegschlosse.

Schuldes 
Seit anno 92 war dr Ekkehard Stettner dr Schuldes vo Riadhausa. Seit em 10. Oktober 2021 isch mit 88,37 Prozent vo de Schdimma d Yvonne Heine als sei Nochfolgerin gwählt, wo zu dem Zeitpunkt mit 25ge di jingscht Birgermoischterin vo Bade-Wirttaberg war.

Gmoidrot 
Riadhausa isch oine vo de weniga Gmoinde z Bade-Wirttaberg, wo dr Gmoidrot durch d Mehrheitswahl gwählt wird. Bei de Mehrheitswahl gibts koine Lischta oder Gruppierunga. Dr Gmoidrot zellt acht Mitgliader. Dodrunter sind laut dem Ergebnis vo de Kommunalwahl am 26. Mai 2019 zwoi Fraua. Dr Gmoidrot beschtoht aus da gwählta ehreamtlicha Gmoidrät und em Schuldes als Vorsitzender. Dr Schuldes isch im Gmoidrot au stimmberechtigt.

Wappa 
S gibt e am 3. Juli 1980 verliehenes Wappa.

D Blasonierung: „In Rot en richtung Flosse rechtsrum krumma aufspringenda silberna (weißa) Fisch.“

S Wappa goht aufs um 1340 in dr Zürcher Wapparolla dargestellte Wappa vo de Herra vo Riadhausa zrugg.

Wahla 
Ergäbnis vo de Landdagswahla seit 2006 (zwoitausendsechs): 

1 2006: WASG, seid 2011: Die Linke

Dialekt 
Dr Dialekt vo Riadhausa ghert zom Schwäbischa.

Fueßnote

Weblink 

 https://web.archive.org/web/20190827202810/http://gvv-altshausen.de/

Ort (Landkreis Ravaschburg)